IKTATÓSZÁM: 07-7/430-3-2018 TÁRGY:A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 2017. évi intézményi beszámolójának elfogadása

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2018. május 18.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A szociális igazgatásról és szociális ellátásokról szóló1993. évi III. törvény 92/B. § (1) bekezdés d.) pontja alapján a személyes gondoskodást nyújtó szociális intézmény fenntartója, illetve a gyermekek védelméről és gyámügyi igazgatásról szóló 1997. évi XXXI. törvény 104. § (1) bekezdés e) pontja alapján a gyermekjóléti szolgáltató tevékenységet ellátó intézmény fenntartója évente egy alkalommal értékeli az intézmény szakmai munkájának eredményességét.

Az intézmény által benyújtott szakmai beszámolót évente egyszer a Pécsi Többcélú Agglomerációs Társulás Társulási Tanácsa döntésével értékeli, illetve elfogadja.

2017 évben a Pécsi Kistérségi Szociális Alapszolgáltatási Központ a Pécsi Többcélú Agglomerációs Társulás fenntartásában a társuláshoz tartozó tartozó 27 településen látta el a szociális alapszolgáltatás, illetve a gyermekek napközbeni ellátása – családi napközi szolgáltatás – feladatait. Ezen kívül feladatot lát még el az intézmény Bissén, Szaván, Garéban is, igény szerint a tagtelepülések vonzáskörzetének szakszerű ellátása érdekében.

A társult önkormányzatok:

Abaliget, Aranyosgadány, Bakonya, Baksa, Bogád, Bosta, Cserkút, Görcsöny, Gyód, Husztót, Keszü, Kovácsszénája, Kökény, Kővágószőlős, Kővágótöttös, Ócsárd, Orfű, Pécs, Pellérd, Pogány, Regenye, Romonya, Szalánta, Szilvás, Szőke, Tengeri, Téseny községek.

Az intézmény fő feladata az alapszolgáltatások megszervezése, amelynek keretében segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában. Az önkormányzatok a feladatellátáshoz éves költségvetésükből támogatást biztosítanak.

Az intézmény részletes feladatait és az elmúlt évi működést a mellékelt dokumentum tartalmazza.

Javaslom a Társulási Tanács számára az előterjesztés mellékleteként csatolt intézményi beszámoló elfogadását.

Pécs, 2018. május 7.

**Pfeffer József**

**elnök**